ด่วน! รมต.ฮังการี ติด “โควิด” ขณะเยือนไทย ตรวจเจอเชื้อก่อนเข้าพบ “นายกฯ”
ด่วน! รมต.ฮังการี ติด “โควิด” ขณะเยือนไทย ตรวจเจอเชื้อก่อนเข้าพบ “นายกฯ”
ด่วน! รมต.ฮังการี ติด “โควิด” ขณะเยือนไทย ตรวจเจอเชื้อก่อนเข้าพบ “นายกฯ”
4 พ.ย. 2563

ผู้สื่อข่าวรายงานว่า วันนี้ (4 พ.ย.63) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข (รมว.สธ.) แถลงว่า นายเปเตอร์ ซิยาร์โท รัฐมนตรีว่าการกระทรวงการต่างประเทศและการค้า ของประเทศฮังการี ตรวจพบติดเชื้อโควิด-19 ขณะเดินทางเข้ามาประเทศไทย หลังมีอาการไข้ และถูกนำตัวส่ง ร.พ.แห่งหนึ่งในกรุงเทพฯ
ทั้งนี้ นายเปเตอร์ รมต.ฮังการี มีกำหนดเดินทางเยือนประเทศไทย ระหว่างวันที่ 3-4 พ.ย. ในฐานะแขกของรัฐบาล โดยมีวัตถุประสงค์เพื่อกระชับความสัมพันธ์ระหว่างประเทศไทยกับฮังการี โดยเฉพาะความร่วมมือด้านเศรษฐกิจ การค้าและการลงทุน ซึ่ง รมต.ฮังการี มีกำหนดการการเข้าเยี่ยมคารวะ พล.อ.ประยุทธ์ จันทร์โอชา นายกรัฐมนตรี ที่ทำเนียบรัฐบาล และหารือกับรองนายกรัฐมนตรีและรัฐมนตรีว่าการกระทรวงการต่างประเทศที่กระทรวงการต่างประเทศ ในวันนี้ แต่ภายหลังจากพบว่าติดเชื้อ และรับยาฟาวิพิราเวียร์แล้ว จึงได้ยกเลิกภารกิจทั้งหมด และเตรียมบินกลับประเทศบ่ายนี้ด้วยเครื่องบินส่วนตัว